alexandrainst/scandi-wiki huggingface dataset:
Kentsa gasskraftverk

Kentsa gasskraftverk er et varmekraftverk i området Kocaeli i det nordvestre Tyrkia. Det har en installert produksjonskapasitet på 120 MW, fordelt på en blokk med 2+1 gassturbiner, levert av General Electric ABB og Alstom. Anlegget har tørr-kjøling.

Anlegget ble påbegynt omkring 1997 og stod ferdig i 2002. Brenselkilden er naturgass. Operatør er energiselskapet Enerjisa Enerji Uretim  AS.

Eksterne lenker
 IndustCards – «Gas Turbine and Combined-Cycle Power Plants in Turkey – Marmara».

Varmekraftverk i Tyrkia
Kocaeli (provins)
Kirklareli gasskraftverk

Kirklareli gasskraftverk er et varmekraftverk i området Kirklareli i det nordvestre Tyrkia. Det har en installert produksjonskapasitet på 80 MW, fordelt på en blokk med 2+1 gassturbiner, levert av General Electric.

Anlegget ble påbegynt omkring 2001 og stod ferdig i 2005. Brenselkilden er naturgass. Operatør er energiselskapet Alarko-Altek Elektrik AS.

Eksterne lenker
 IndustCards – «Gas Turbine and Combined-Cycle Power Plants in Turkey – Marmara».

Varmekraftverk i Tyrkia
Kırklareli (provins)
Usbekisk sum

Sum (valutakode: UZS) er valutaen i Usbekistan. Den er delt inn i 100 tiyin.

Historie 

Som de fleste andre land som tilhørte Sovjetunionen fortsatte Usbekistan å bruke rubler en stund etter Sovjetunionens fall. Etter hvert gikk Usbekistan gradvis over til egen valuta samtidig som de moderniserte rubler verdien kontinuerlig. I 1994 introduserte de sin egen valuta kalt sum.

Asiatisk valuta
Usbekistans økonomi
Veslemøy synsk

Veslemøy synsk – en griegsk musi-collage over Arne Garborgs Haugtussa er et musikkverk for mezzosopran og klaver av komponisten Olav Anton Thommessen, med tekst av forfatteren Arne Garborg. Verket er stort av omfang, og framføres i to avdelinger à 60 minutter med pause i mellom.

Veslemøy synsk tar utgangspunkt i Edvard Griegs sangsyklus Haugtussa, hvor teksten gjengis i en svært kort og konsentrert form. Den opprinnelige Haugtussa av Garborg har langt større dimensjoner, og sammenlignes ofte med Håvamål eller Dantes inferno. Thommessen bruker det samme musikalske materiale som Grieg, og utvider i tillegg med temaer fra Griegs slåtter, lyriske stykker og kammermusikk, derav undertittelen «musi-collage». Alt dette spinner Thommessen videre på vha sitt eget tonespråk, med bearbeidelser, utvidelser og strykninger. Garborgs opprinnelige tekst på 309 sider er kortet ned til omtrent 30 tekstsider. Hovedpersonen Veslemøy følges også inn i psykosen som utgjør Helheim-sekvensene i diktsyklusen. 

Det er i høy grad at Olav Anton Thommessens eget tonespråk preger verket, selv om store deler av tematikken i utgangspunktet er Griegs. Likevel må det sies at strukturen i Arne Garborgs tekst gjør at rytmen i selve musikken også får et mer romantisk preg enn man vanligvis hører i Thommessens musikk.

Uroppførelsen fant sted i St.Petri kirke i Stavanger 13. februar 2008 ved sangeren Guri Egge og pianisten Håkon Austbø. Verket kom ut på plate våren 2011 på selskapet 2L, da med sangeren Marianne Beate Kielland og pianisten Nils Anders Mortensen.

Komposisjoner av Olav Anton Thommessen
Uroppføringer av musikk i 2008
Efteløt Musikkorps

Efteløt Musikkorps er et generasjonskorps fra Efteløt i Kongsberg.

Efteløt Musikkorps er medlem av Norges Musikkorps Forbund.

Norske musikkorps
Kultur i Kongsberg
Zhao Dan

Zhao Dan (kinesisk: 赵丹, pinyin: Zhào Dān, egentlig: 赵凤翱, Zhào Fèng'áo; født 27. juni 1915 i Yangzhou i Kina, død  10. oktober 1980 i Beijing) var en kinesisk skuespiller. 

Han ble født som Zhao Feng'ao som sønn av en kinoeier, og opptrådte for første gang i 1925 på film (Feng dai shaoye). Fra 1931 til 1934 studerte Zhao landskapsmaleri ved kunsthøyskolen i Shanghai. Han forfattet fortellinger og teaterstykker og opptrådte i en teatertrupp. Fra 1933 spilte han også regelmessig i filmer for Mingxing-filmstudioet. I 1937 hadde han hovedroller i to viktige filmer; som arbeidsløs ung akademiker ved siden av Bai Yang i Shen Xilings Shizi jietou, og i Malu tianshi av Yuan Muzhi. 

Etter at Shanghais ble okkupert av japanerne ble han med i en antijapansk teatergruppe. I 1939 ble han arrestert av Kuomintang og satt så i fengsel i fire år. Først fra 1947 opptrådte han igjen i filmer. Han ble lagt merke til i den nyrealistisk pregede Wuya yu maque (1949) av Zheng Junli, men også i Wu Xun zhuan (1950) av Sun Yu, der  Zhaos rollefigur var en gatekunstner og tigger som finansierte skoleutdannelsen av noen fattige barn. Suns film utløste skarp kritikk fra Mao Zedong, og dermed ble regissørens videre karriere blokkert. Zhao Dan spilte deretter i svært partikonforme roller. Det var gjerne historisk-biografiske roller, som for eksempel en apoteker under Ming-dynastiet i Li Shizhen (1956) av Chen Fu eller som Lin Zexu eller Nie Er i filmene av disse navn i 1959 av Zheng Junli. Dette var noen av de mest krevende skuespillermessige prestasjoner i kinesisk film på denne tiden. Zhaos siste filmopptreden var i 1965.

Under kulturrevolusjonen havnet Zhao Dan igjen i fengsel, for fem og et halvt år. Etter løslatelsen i 1973 begynte han å undervise ved et filmstudio i Shanghai og ved Fudanuniversitetet.

Referanser

Eksterne lenker 
 
 A Man of Many Faces
 Dan filmografi i Chinese Movie Database

Kinesiske skuespillere
Personer fra Yangzhou
Mads Skjørberg

Mads Skjørberg (født 12. mai 1988 i Kongsvinger) er en norsk forfatter oppvokst på Magnor i Hedmark, og for tiden bosatt i Hamburg, Tyskland. Han debuterte våren 2010 med lyrikksamlingen Fra gutten som sto ved elven, på Aschehoug forlag. I tillegg til forfatteryrket er han grafisk- og webdesigner med erfaring i eksponeringsdesign under enkeltmannsforetaket Mads Skjørberg Design.

Bibliografi 
Fra gutten som sto ved elven (2010), lyrikksamling, Aschehoug

Eksterne lenker 
 Hjemmesiden til Mads Skjørberg
 Forfatterpresentasjon  Aschehoug

Norske lyrikere
Personer fra Kongsvinger kommune
Pionerbosetningen

Pionerbosetningen er en term som brukes om den aller første bølgen av bosetning på Den skandinaviske halvøy i begynnelsen av eldre steinalder. 

En regner nå med at de aller tidligste spor av mennesker i Norge dateres til ca. 10 400 år før nåtid (BP). Lenge mente man at boplassene på Høgnipen i Rakkestad, Østfold var de eldste, men det er i løpet av de siste 20 år funnet og undersøkt et stort antall lokaliteter langs hele norskekysten, fra Østfold til Varanger. Boplassen Galta 3 på Rennesøy i Ryfylke har vært bebodd i flere faser gjennom en lang årrekke, den eldste bosetningen kan være så tidlig som 10 500 BP, men dateringsmetoden kan være noe usikker. Like gammel må boplassen Pauler 1 være; den ble lokalisert i traseen for ny E18 mellom Larvik og Telemark grense, og ble undersøkt i 2008. Her synes bare å ha vært én kort bosetningsfase ca. 10 400 BP. Denne boplassen regnes til nå som den hittil eldste kjente boplass i det nåværende Norge. 

Man ser noen ganger at beinfunnene fra Blomvåg i Hordaland og Skjonghelleren i Møre og Romsdal blir benevnt som de eldste spor etter menneskelig aktivitet i Norge. Disse funnene er imidlertid sterkt omdiskutert, og konklusjonen imøtegås fra arkeologisk hold.

Gjenstandsmaterialet fra de tidligste boplassene viser entydig kontakt med Ahrensburgkulturen på kontinentet, og man regner med det er herfra de første mennesker på Den skandinaviske halvøy kom. De kan ha tatt seg over Norskerenna fra Nordsjøfastlandet («Doggerland»), eller via det som nå er den svenske vestkysten. Hvilken vei er nå vanskelig å fastslå. Mobile jeger-sankere flytter seg raskt, og det later til at hele kysten og et stykke inn i landet har vært besøkt i løpet av relativt kort tid; så kort at det kan være vanskelig å skille med de dateringsmetoder som står til rådighet.

Litteratur 
 Ingrid Fuglestvedt: Phenomenology and the Pioneer Settlement on the Western Scandinavian Peninsula. Bricoleur forlag, Göteborg 2009

Steinalderen i Norge
Norske Reklamefotografer

Norske Reklamefotografer (NRF) er en landsdekkende ideell forening med rundt 100 medlemmer. Foreningen er en faglig og sosial møteplass for fotografer som primært arbeider innenfor reklamefoto.

I sitt politiske arbeid fokuserer organisasjonen på opphavsrett og fotografutdanning.

Organisasjonen har fra 1994 arrangert den faglige konkurransen Gullsnitt.

Eksterne lenker 

 Foreningens hjemmesider

Norske kulturorganisasjoner
Norske yrkesorganisasjoner
Visuell kommunikasjon
Grafisk design
Organisasjoner for fotografi
Wulingyuan

Wulingyuan er også et bydistrikt i provinsen Hunan. 
Wulingyuan (kinesisk: 武陵源, pinyin: Wǔlíngyuán) er et vakkert og historisk interessant område i provinsen Hunan i Kina, berømt for sine cirka 3100 store sandsteinspillarer i kvartsitt, noen av dem mer enn 200 meter høye. Området er en del av byprefekturet Zhangjiajie og ligger omkring 270 km fra provinshovedstaden Changsha.

I 1992 ble Wulingyuan oppført på UNESCOs verdensarvliste.

Eksterne lenker 
 
 Die teuersten Sehenswürdigkeiten Chinas

Verdensarven i Kina
Hunan
Fjell i Kina
Fjell under 1000 meter
Borgulfsens betasuppe

Borgulfsens betasuppe er et norsk underholdningsprogram med Knut Borge og Torkjell Berulfsen som gikk på NRK-TV fra 1992 til 1993. Programmet ble sendt på lørdagskveldene og var lagt opp som et magasinprogram med mange innslag fra norsk og utenlandsk TV. Innslagene var i all hovedsak komiske og ble valgt ut ifra seernes ønsker.

Referanser

Eksterne lenker 
 

Norske underholdningsprogrammer på TV
TV-produksjoner på NRK
Norske TV-serier fra 1990-årene
Norske humorprogrammer på TV
Marita Moltu

Marita Moltu (født 31. august 1968) er en norsk politiker for Partiet De Kristne, tidligere fra Kristelig Folkeparti. Fra 2. oktober 2015 er hun varaordfører i Bergen kommune og nestleder i komité for helse og sosial. I perioden 2011-2015 var hun kommunalråd i Bergen kommune, nestleder for oppvekstkomiteen i bystyret og gruppeleder for Kristelig Folkepartis bystyregruppe.   

Hun var 1. vara for KrF til Bergen bystyre fra 29. oktober 2007 til 1. oktober 2009. Fra 1. oktober 2009 til 31. oktober 2011 møtte hun fast i bystyret. Sin yrkesbakgrunn har Marita Moltu fra StatoilHydro. I mars 2018 meldte hun seg ut av KrF og i august inn i Partiet De Kristne.

Marita Moltu er gift med Tomas Moltu, tidligere byråd for barnehage og skole i Bergen, også han fra Partiet De Kristne og tidligere fra KrF.

Referanser 

Lokalpolitikere i Bergen
KrF-politikere i Hordaland
Malženice gasskraftverk

Malženice gasskraftverk er et varmekraftverk i Slovakia. Installert total produksjonseffekt er 430 MW. Operatør er energiselskapet E.ON. Brenseltypen er naturgass. Anlegget har en blokk med gassturbiner. Anlegget ble utbygd fra omtrent 2007 og stod ferdig i 2010. Utstyret er i stor grad levert av Siemens.

Se også
Liste over verdens største olje- og gasskraftverk

Eksterne lenker
 IndustCards – «CCGT Power Plants in Europe – other»

Varmekraftverk i Slovakia
Gasskraftverk i Slovakia
Synkehull

Synkehull, slukhull, jordfallshull og doline er begreper for landskap som synker fordi jordsmonnet i området er blitt undergravd. Der hvor det er mye kalksten i jordsmonnet er det størst risiko for synkehull. Grunnen til dette er at når det renner vann ned i steinlaget, vil vannet oppløse kalken og man vil få hull/grotter under jorden. Etterhvert som vannet har lagd store hull i bakken, vil jordmassen over svikte, og bakken vil falle ned i dypet. 

Synkehull som oppstår på bunnen av grunne hav kalles blå hull.

I 2010 oppstod det et synkehull i Guatemala by som var 60 meter dypt. Dette var forårsaket av store vannmengder.

Se også 
 Blått hull

Referanser

Eksterne lenker
Sironidae

Se systematisk inndeling

Sironidae er en gruppe av edderkoppdyr som tilhører ordenen vevkjerringer (Opiliones).

Utseende 
Sironidae er små (kroppslengde 1-2,5 mm), blinde vevkjerringer med forholdsvis korte bein. På farge er de gule, oransje, røde eller svarte. Ryggplatene på oversiden er sammenvokst til én enkelt plate, men man kan skimte segmentgrensene som grunne tverrfurer. Chelicerene er forholdsvis store og kraftige.

Levevis 
De fleste av disse vevkjerringene lever i huler i kalksteinsområder.

Utbredelse 
Familien er utbredt i Sør- og Mellom-Europa, Tyrkia, Japan og Nord-Amerika. Denne familien kan være et av ganske få eksempler på en dyregruppe som har flesteparten av sine arter i Europa.
På grunn av sin antatt dårlige spredningsevne er denne familien, sammen med de andre familiene i Cyphophthalmi, regnet som nyttige modellorganismer i studiet av mønstre i biogeografi, ved at de viser sammenhenger mellom landområder langt tilbake i tid.

Systematisk inndeling 

 Edderkoppdyr (Arachnida)
 Vevkjerringer (Opiliones) 
 underorden Cyphophthalmi Simon, 1879
 overfamilie Sironoidea
 familie Sironidae Simon, 1879
 slekten Cyphophthalmus (for det meste Balkan, 14 arter). I Europa:
 Cyphophtalmus duricorius Joseph, 1868 (Østerrike, Kroatia, Slovenia, Bosnia-Hercegovina, Italia)
 Cyphophtalmus eratoae Juberthie, 1968 (Hellas)
 Cyphophthalmus ere Karaman, 2007 (Serbia)
 Cyphophthalmus gjorgjevici (Hadzi, 1933) (Makedonia)
 Cyphophthalmus klisurae (Hadzi, 1973) (Serbia)
 Cyphophthalmus markoi Karaman, 2007 (Makedonia)
 Cyphophthalmus minutus Kratochvíl, 1937 (Kroatia)
 Cyphophthalmus montenegrinus Hadzi, 1973 (Montenegro)
 Cyphophthalmus noctiphilus Kratochvíl, 1940 (Kroatia)
 Cyphophthalmus nonveilleri Karaman, 2007 (Serbia)
 Cyphophthalmus ohridanus Hadzi, 1973 (Makedonia)
 Cyphophthalmus serbicus Hadzi, 1973 (Serbia)
 Cyphophthalmus silhavyi Kratochvíl, 1937 (Kroatia)
 Cyphophthalmus teyrovskyi Kratochvíl, 1937 (Kroatia)
 Iberosiro distylos de Bivort, 2004 (Portugal)
 Odontosiro lusitanicus Juberthie, 1961 (Portugal, Spania)
 Paramiopsalis ramulosus Juberthie, 1962 (Portugal, Spania)
 slekten Parasiro Hansen & Sørensen, 1904 (Sør-Europa, tre arter)
 Parasiro coiffaiti Juberthie, 1956 (Spania, Frankrike)
 Parasiro corsicus (Simon, 1872) (Korsika)
 Parasiro minor Juberthie, 1958 (Italia, Korsika)
 slekten Siro Latreille, 1796 (Vest-Europa, Nord-Amerika). I Europa:
 Siro beschkovi Mitov, 1994 (Bulgaria)
 Siro carpaticus Rafalski, 1956 (Polen, Slovakia)
 Siro crassus Novak & Giribet, 2006 (Slovenia)
 Siro rubens Latreille, 1804 (Frankrike)
 Siro valleorum Chemini, 1990 (Italia)
 Suzukielus sauteri (Roewer, 1916) (Japan)
 Tranteeva paradoxa Kratochvíl, 1958 (Bulgaria)

Kilder 
 Fauna Europaea, utbredelsesdatabase for europeiske dyr

Eksterne lenker 
 
 Foto av Siro acaroides fra Nord-Amerika 

Vevkjerringer
Edderkoppdyr formelt beskrevet i 1879
Dyr formelt beskrevet av Eugène Simon
Arkitekturåret 1809

Arkitekturåret 1809 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1809.

Bygninger

Priser

 Prix de Rome, arkitektur: André Chatillon

Fødsler
 15. februar - Owen Jones, britisk arkitekt (død 1874)
 29. mars – 
Baron Haussmann, fransk byplanlegger (død 1891)
Errico Alvino, italiensk arkitekt og byplanlegger (død 1872)
 7. oktober - Gaspare Fossati, sveitsisk arkitekt (død 1883)
 Carlo Sada di Bellagio, italiensk arkitekt (død 1873)

Dødsfall
 4. juni - Nicolai Abildgaard, dansk maler, billedhugger og neoklassisistisk arkitekt (født 1743)
 21. august - Girolamo Grossi, sveitsisk munk og arkitekt (født 1749)
Slavko Labovic

Slavko Labović (født 1963 i Kolašin, Montenegro) er en dansk skuespiller som blant annet har spilt rollen som Leo i den norske filmen Tomme Tønner. Han har også spilt den serbiske kjeltringen i den danske film-trilogien Pusher.

Labović kom sammen med mor og søsken til Ballerup i Danmark som fireåring, for å bo hos faren. Han debuterte på filmlerretet i 1996 med filmen Pusher. Foruten skuespilleryrket, er Labović styreleder i Den serbisk-ortodokse kirke i Danmark.

Filmografi 
 Little Big Boy (2010) (post-produksjon) – Howard
 Ud af mørket (2010) – Gordo
 Tour de Force (2010) – Boris
 Travelator (2010)
 Tomme tønner (2010) – Leo
 Pusher 3 (2005 – Radovan 
 Den gode strømer (2004) 
 Gamle menn i nye biler (2002) – Ratko
 Jolly Roger (2001) – Pirat
 Apsolutnih sto (2001) 
 I Kina spiser de hunder (1999) – Ratko
 Pusher (film) (1996) – Radovan

Referanser

Eksterne lenker 
 

Danske skuespillere
Personer etter føde- eller oppvekststed i Montenegro
Fødsler i 1963
Arkeologiåret 1718

Arkeologiåret 1718 er en oversikt over blant annet utgravninger, fødte og avdøde personer med tilknytning til arkeologi i 1718.

Utforskninger

Utgravninger
 Formelle utgravninger fortsetter i Pompeii.

Funn

Publiseringer

Andre hendelser

Fødsler

Dødsfall

en:1718 in archaeology
Reaktiv effekt

Reaktiv effekt, blir ofte kalt blindeffekt. Reaktiv effekt for en vekselstrømkrets er ved sinusformet strøm lik produktet av effektiv strøm, effektiv spenning og sinus til faseforskyvningen mellom strøm og spenning. (Q = Veff Ieff sin φ)

Ved en elektromagnetisk kraft der vi har en spole tvinnet rundt en jernkjerne er den reaktive effekt med på å bygge opp det magnetiske feltet når strømmen vokser. Den samme energien leveres tilbake fra spolen når strømmen i spolen avtar.

Derfor «forbrukes» det ikke reaktiv effekt, sagt med andre ord reaktiv effekt utgjør ingen belastning og kan ikke omsettes til arbeid. Det er en effekt som svinger (pendler) mellom last og spenningskilde. Det kreves derimot at spenningskilden er stor nok til å kunne stille den effekten til «disposisjon».

Den reaktive effektflyten skaper også ekstra spenningstap og effekttap på overføringsskabelen /lederen. Dette tapet kommer i tillegg til det tapet den aktive effekten medfører.

Den har samme dimensjon som effekt og måles i enheten VAr (voltampere reaktiv), med samme dimensjon som watt.

Sammenlikning
Man kan sammenligne reaktiv effekt med å svømme over en elv fra punkt A til punkt B. Dersom det er strøm i elva, må man ikke sikte på punkt B for å svømme over, men heller på et punkt C lenger opp i elva, slik at strømmen fører deg til punkt B. Du må altså gjøre et arbeid med å svømme mot punkt C, men havner i punkt B. Du har «brukt» reaktiv effekt, men det er kun den aktive effekten som er nyttig. (Det at du har kommet til punkt B.)

Elektrisitet
Arkeologiåret 1726

Arkeologiåret 1726 er en oversikt over blant annet utgravninger, fødte og avdøde personer med tilknytning til arkeologi i 1726.

Utforskninger

Utgravninger
 Formelle utgravninger fortsetter i Pompeii.

Funn

Publiseringer

Andre hendelser

Fødsler
 14. juni – Thomas Pennant, britisk amatørantikvar og zoolog (død 1798)
 25. juni – Alessandro Maria Calefati, italiensk teolog, katolsk biskop, arkeolog, historiker og lingvist (død 1793)
 12. oktober – Pierre Henri Larcher, fransk arkeolog og akademiker (død 1812)

Dødsfall
30. september – Heneage Finch, 5. jarl av Winchilsea og antikvar (født 1657)

en:1726 in archaeology
Freden i Frederiksborg

Freden i Frederiksborg ble undertegnet på det danske slottet Fredriksborg den 3. juli 1720 og avsluttet den store nordiske krig hva angår Sverige og Danmark. 

Ved fredsavtalen forpliktet Sverige seg til å godta å betale toll i Øresund og Beltene, betale en stor pengesum til Danmark-Norge, bryte alliansen med hertugen av Holstein samt å ikke motsette seg en dansk okkupasjon av Slesvig. Fredsavtalen hadde allerede blitt undertegnet av Sverige den 3. juni samme år i Stockholm og ble da benevnt som den tredje freden i Stockholm.

Store nordiske krig
Fredsavtaler
Traktater av 1720
1720 i Danmark
Svenske fredsavtaler
1720 i Sverige
Danske fredsavtaler
Island under Sommer-OL 2000

Island under Sommer-OL 2000. Atten sportsutøvere, ni menn og ni kvinner fra Island deltok i fem grener, friidrett, skyting, seiling, svømming og turn under Sommer-OL 2000 i Sydney. De kom på delt 71.-plass i den uoffisielle medaljekonkurransen med en bronse. Friidrettsutøveren Gudrún Arnardóttir var Islands flaggbærer under åpningsseremonien.

Medaljer

Medaljevinnerne

Kilder 
 Island under Sommer-OL 2000: Resultater og profilside  på sports-reference.com

Nasjoner under Sommer-OL 2000
Island under de olympiske leker
2000 på Island
Saint Kitts og Nevis under Sommer-OL 1996

Saint Kitts og Nevis under Sommer-OL 1996. Ti sportsutøvere, seks kvinner og fire menn fra Saint Kitts og Nevis deltok i friidrett under Sommer-OL 1996 i Atlanta. Det var første gangen som Saint Kitts og Nevis deltok i et sommer-OL, de vant ikke noen medaljer.

Medaljer

Nasjoner under Sommer-OL 1996
Saint Kitts og Nevis under de olympiske leker
2000-årene på Saint Kitts og Nevis
Sport i Karibia i 1996
Phnom Penh internasjonale lufthavn

Phnom Penh internasjonale lufthavn (khmer: អាកាសយានដ្ឋានអន្តរជាតិភ្នំពេញ)  er den største flyplassen i Kambodsja. Det ligger 7 km vest for Phnom Penh, landets hovedstad.

Historie  
Phnom Penh flyplassen het tidligere Pochentong International Airport. 

6. juli 1995 undertegnet den kongelige regjeringen i Kambodsja en avtale med det fransk-malaysiske joint venture selskapet Société d'Concessionaire Aéroport (SCA) om å drive Phnom Penh (PNH) – Pochentong International Airport. Til gjengjeld for en 20-års konsesjon forpliktet SCA seg til et $ 110 000 000 forbedringsprogram som omfattet bygging av en ny rullebane, terminal og godsbygninger, hangarer, installasjon av en Cat III-nivå instrumentlandingssystem (ILS) og tilhørende rullebanebelysning. 

Det ble bygget en ny 18 000 m² terminalbygning for å imøtekomme den økende turisttrafikken. Terminalen kostet $22 000 000 og inneholder tre mobile aerobridges, over 700 parkeringsplasser og VIP og CIP fasiliteter. 

Flyplassen har også en Dairy Queen på innsiden. Det er en av de første internasjonale franchiser som har blitt åpnet i Kambodsja.

Flyselskaper og destinasjoner

Statistikk

Referanser 

De Launey, Guy (February 6, 2006). "Budget flights arrive in Southeast Asia", BBC.

Eksterne lenker 
 

Flyplasser i Kambodsja
Phnom Penh
NRKbeta

NRKbeta er en teknologiblogg fra NRKs avdeling for nye medier. NRKbeta presenterer seg selv slik: «NRKbeta er NRKs sandkasse for teknologi og nye medier. Vi skriver om internett og ny teknologi med fokus på deg som bruker og på det som vi i NRK gjør i den forbindelse. Vi kaller det sandkasse fordi vi ønsker å teste ut ting, være nysgjerrige og finne ut av hvordan ting endrer seg. Og ha med deg som bruker på veien.» NRKbetas første innlegg ble publisert 31. desember 2006, men publiseringen ble mer regelmessig fra april 2007.

NRKbeta har etter hvert utvidet det opprinnelige konseptet til også komme med rene meningsytringer og omtale tema som ligger utenfor teknologi og internett, og opererer nå mer innenfor NRKs generelle profil.

Referanser

Eksterne lenker
 
 NRKbeta

NRK
Norske blogger
Etableringer i 2007